אהבה חדשה (תוכנית טלוויזיה)

**אהבה חדשה** היא תוכנית מציאות ישראלית העוסקת בהיכרויות ומציאת זוגיות. את העונה הראשונה הנחתה לירון ויצמן, והחל מהעונה השנייה מאיה ורטהיימר מנחה את התוכנית. התוכנית משודרת החל מ-8 באוקטובר 2020 ברשת 13.

בפברואר 2024, עלו שתי העונות הראשונות של התוכנית בנטפליקס ישראל.

## פורמט
בתוכנית משתתפות ארבע רווקות, שכל אחת מהן עברה לדירה במתחם מגורים ברחוב נחלת בנימין בתל אביב. כל אחת תפגוש גבר שהותאם לה מראש ושיעבור לגור איתה במתחם במשך שלושה ימים. במהלך שלושת הימים שיבלו יחד, יעברו בני הזוג פעילויות שנבנו במיוחד כדי ליצור היכרות, פתיחות, אינטימיות ואמון. בתום שלושת הימים יהיה על כל רווקה להחליט: האם היא ממשיכה עם בן זוגה לשלושה ימים נוספים, או שהם נפרדים והיא בוחרת גבר חדש לשלושת הימים הבאים.

## עונה ראשונה (2020)
### על העונה
ממוזער|סמליל העונה הראשונה|מרכז
העונה צולמה מדצמבר 2019 עד פברואר 2020.

העונה שודרה החל מ-8 באוקטובר עד 25 בנובמבר 2020 וכללה 12 פרקים. את העונה הראשונה הנחתה לירון ויצמן בליווי המומחים דור הררי, חמוטל לוי לשם וד"ר לירז מרגלית.

### משתתפי העונה

### הבחירות

### התרחשויות בולטות
* ביום ה-6, רונה הציעה לליאור להישאר 3 ימים נוספים אך הוא סירב.
* התנהגותו של אורן במהלך התוכנית כלפי נועה יונני בתוכנית, ובפרט הערתו לנעה כסיף על יחסיה עם גברים, עוררה סערה ברשתות חברתיות.
* לפי בקשתה של נעה, אביחי עזב את המתחם ביום ה-8.
* ביום ה-9, נעה החליטה לפרוש מהתוכנית.
* ביום ה-12, נעה הציעה לשחר להישאר 3 ימים נוספים אך הוא סירב.

### פרקים ומדרוג

## עונה שנייה (2022)
### על העונה
ממוזער|סמליל העונה השנייה
בנובמבר 2020 החלה ההרשמה לעונה השנייה של התוכנית.

העונה צולמה בינואר 2021 במשך 21 ימים.

העונה שודרה החל מ-3 באפריל עד 13 ביוני 2022 וכללה 19 פרקים. את העונה הנחתה מאיה ורטהיימר לאחר עזיבתה של לירון ויצמן, בליווי המומחים דור הררי, ד"ר לירז מרגלית ומורן בכר רווה.

### משתתפי העונה

; הערות

### הבחירות

### התרחשויות בולטות
* ביום ה-4 התקיימה ארוחת ערב משותפת לכלל הזוגות. כאשר דנה עזבה זמנית את השולחן, עידן הביע בפני שני את חוסר שביעות רצונו מההתאמה עם דנה ורמז לה שהיא תואמת יותר את העדפותיו הרומנטיות. בהמשך שני שיתפה את דנה באמירותיו של שני. בעקבות זאת החליטה דנה להיפרד מעידן ביום ה-5, וביקשה ממנו לעזוב את הדירה.
* ביום ה-9, שני הציעה למיכאל להישאר עוד 3 ימים, אך הוא סירב ועזב את המתחם.
* ביום ה-13, לאחר שהחליטו לא להמשיך ל-3 ימים נוספים עם הרווק שלהן, התקיימה הבחירה האחרונה של אל, דנה ושני. עם זאת, צוות המומחים החליט לבחור להן את הרווק איתו ישהו את שלושת הימים האחרונים במתחם, במקום שהן יבחרו בעצמן בין שתי בחירות.

### פרקים ומדרוג

## עונה שלישית (2023)
### על העונה
במאי 2022 נפתחה ההרשמה לעונה השלישית של התוכנית.

העונה שודרה החל מ-14 במרץ עד 20 במאי 2023 וכללה 20 פרקים. את העונה הנחתה מאיה ורטהיימר, בליווי המומחים ד"ר רן פלד וד"ר סנדרין ברנר דז'יאן.

### משתתפי העונה

### התרחשויות בולטות
* בפעם הראשונה בתוכנית, גבר השתתף בעונה כמשתתף קבוע.
* לפי בקשתה של נויה, דור טאוב עזב את המתחם ביום ה-5.
* לאחר 6 ימים ביחד, לי-ים החליטה לעזוב את המתחם ולא להמשיך 3 ימים נוספים עם רועי. בעקבות זאת, רועי החליט לפרוש מהתוכנית מכיוון שהרגיש שאינו מסוגל להמשיך לקשר נוסף.
* לאחר שרועי החליט לפרוש, דור טאוב, ממנו נויה נפרדה יומיים לפני, תפס את מקומו כמשתתף קבוע בעונה.
* לפי בקשתה של דניאל, שאולי עזב את המתחם ביום ה-9.
* לפי בקשתה של יובל, תומר עזב את המתחם ביום ה-14. לאחר הפרידה, יובל הייתה צריכה לבחור גבר אחר שיבלה איתה את ימים 14-15 ושביום ההחלטה תחליט אם להמשיך איתו או לא.
* ביום ה-14 נפרד דור מכריסטינה בגלל חוסר פניות רגשית כלפיה בשל רגשותיו אל נויה. דור רצה לפרוש מהתוכנית בתחילת היום ה-15, אך נויה התוודתה בפניו על רגשותיה כלפיו והחליטה להיפרד ממשה. הם בחרו להפוך זוג במהלך הצילומים במתחם ויצאו ביחד לחופשה.
* לאחר סיום העונה נויה ודור נשארו בזוגיות, ובהמשך גם התארסו בהצעת נישואים שנערכה במהלך העונה הרביעית של התוכנית. לאחר מכן הם התחתנו ומצפים לילד.

### פרקים ומדרוג

## עונה רביעית (2025)
### על העונה
העונה שודרה החל מ-20 בינואר עד 2 באפריל 2025 וכללה 23 פרקים. את העונה הנחתה מאיה ורטהיימר, בליווי המומחים דור הררי וד"ר סנדרין ברנר דז'יאן.

בנובמבר 2023 נפתחה ההרשמה לעונה הרביעית של התוכנית.

בפברואר 2024 החלו הצילומים לתוכנית ובנוסף פורסם שאחד ממשתתפי העונה הרביעית יהיה תום חיימוב, שהשתתף בעברו בעונה ה-11 של "האח הגדול".

לפי סיכום מונחי החיפוש הפופולריים ביותר בישראל בשנת 2025, התוכנית הייתה תוכנית המציאות המחופשת ביותר במנוע החיפוש גוגל.

### משתתפי העונה

;הערות

### התרחשויות בולטות
* ביום ה-7 נכנסו מספר נשים למתחם התוכנית בדרישה לפגוש את בן. אותן נשים טענו שהן חברות של אישה שיצאה עם בן בסוף השבוע לפני התוכנית ולאחר מכן הוא נעלם כאשר החלה התוכנית. בעקבות התקרית החליטו מאי ובן להיפרד ביום ה-8.
* ביום ה-10, תום ושחר החליטו יחד עם הפקת התוכנית לעזוב את מתחם הדירות של התוכנית כדי לבחון את הזוגיות שלהם בחיים האמיתיים.
* ביום ה-13, נכנסו שני גברים חדשים למתחם: שחר לדירה של ניצן ויובל לדירה של ליר. בעוד שליר לא גילתה עניין כלל ביובל, ניצן הביעה רצון לפתח את הקשר עם שחר. עם הזמן, ליר ושחר החלו להביע עניין אחד בשנייה, בזמן שכל אחד מהם עדיין מיועד לפרטנר אחר. האירוע המכונן ששינה את הדינמיקה בין הזוגות היה הדייט המשותף של ארבעתם. במהלך הדייט, במקום להתמקד בבני הזוג שלהם, ליר ושחר פלירטטו בגלוי, החליפו מבטים וניהלו שיחות אינטימיות בצד, תוך שהם משאירים את ניצן ויובל מבודדים. ניצן הרגישה את ההתרחשות והחליטה לסיים את הקשר עם שחר. במקביל, ליר סיימה את הקשר עם יובל. לאחר הפרידה, שחר היה אמור לעזוב את המתחם, אך לפני שעזב ליר הזמינה אותו לשיחה בדירה שלה. במעמד ההחלטה הם החליטו לצאת מהמתחם יחד כזוג, בעוד שניצן יצאה כרווקה.
* הזוגיות שנוצרה בין ליר לשחר עוררה סערה ברשתות החברתיות וביקורת ציבורית קשה. ליר הואשמה בכך ש"גנבה" לניצן את הבן זוג, ובחוסר נאמנות לניצן שהייתה חברה קרובה שלה במתחם. שחר הואשם בהתנהגות זגזגנית ולא אמינה, ובכך ששיחק ברגשות של ניצן עד הרגע האחרון.

### פרקים ומדרוג

## עונה חמישית (2026)
### על העונה
העונה שודרה החל מ-4 בינואר עד 4 במרץ 2026 וכללה 24 פרקים. את העונה הנחתה מאיה ורטהיימר בליווי המומחה דור הררי.

במרץ 2025 נפתחה ההרשמה לעונה החמישית של התוכנית.

לפני תחילת צילומי העונה פורסם שנוהלו מגעים להשתתפות בתוכנית עם שני משתתפי עבר של "האח הגדול": אורי נגר שהשתתף בעברו בעונה ה-13 של התוכנית, והדר שירי שהשתתפה בעונה ה-14. עם זאת, המגעים לא הבשילו לכדי חתימה על חוזה והשתתפות בתוכנית.

באוגוסט 2025, פורסם על כך שהמשפיענית ליה נגה צפויה להשתתף בעונה. בספטמבר 2025 פורסם כי דביר סלומון, בן זוגה לשעבר של משתתפת העונה הקודמת ליר עוז, ישתתף גם הוא בעונה. ב-14 בדצמבר פורסם כי הרקדנית יובל בוצ'ן תשתתף בעונה.

צילומי העונה החלו בתחילת ספטמבר 2025 ונמשכו במשך חודש.

בעונה זו התוכנית רשמה הישג – לראשונה מכל העונות, פרק של התוכנית ניצח במדרוג את כל התוכניות מולו בפריים טיים.

### משתתפי העונה

; הערות

### התרחשויות בולטות
* בניגוד לעונות הקודמות הדיירים לא בחרו את ההתאמה הראשונית שלהם. נוסף על כך, הזוגות הראשונים החליטו האם להמשיך יחד לאחר 24 שעות במקום 3 ימים.
* ביום ה-3 נכנס רועי ברקו למתחם בתור דייר נוסף, וכך לראשונה היו במתחם חמישה דיירים קבועים במקום ארבעה בעונות הקודמות.
* ביום ה-5 דביר התוודה בפני ליה כי היה מעוניין לבחון את האפשרות לקשר זוגי ביניהם בשעה שלשניהם יש אורחים במתחם. מעשיו גררו תגובות רבות במתחם וברשתות החברתיות משום שבת זוגו למתחם מעיין הייתה האחרונה לדעת על כך, ולכן פרסם התנצלות לאחר שידור הפרק. ביום ה-6, לאחר מעמד ההחלטה, דביר וליה החליטו להיות זוג במתחם, וליה עברה לדירה של דביר.
* ביום ה-9 מעמד ההחלטה נערך באופן פומבי מול כל דיירי המתחם והאורחים שעזבו את המתחם. כמו כן, גבי מתנה נכנסה למתחם בתור דיירת נוספת.
* ביום ה-11 רועי התוודה בפני ליאל שיש לו רגשות לגבי מאז שנכנסה למתחם, כתוצאה מכך ליאל עזבה את התוכנית ביום ה-12 בצאת השבת.
* ביום ה-12 נכנסו אל המתחם משתתפים מהעונות הקודמות של התוכנית ושוחחו עם דיירי המתחם – יובל מאור, נויה אריאלי ודור טאוב מהעונה השלישית ותום חיימוב, שחר צ'רנס, ניצן גריב ומאי זוברמן מהעונה הרביעית.
* ביום ה-13 דניאל החליטה לפרוש מהתוכנית לאחר מעמד ההחלטה. 
* ביום ה-14, כפי שנחשף באוקטובר 2025, מאי זוברמן, משתתפת העונה הרביעית, נכנסה שוב למתחם בתור דיירת במקום דניאלה.
* ביום ה-16 יובל ותום החליטו יחד עם הפקת התוכנית לעזוב את מתחם הדירות של התוכנית כדי לבחון את הזוגיות שלהם בחיים האמיתיים.
* במהלך שידור פרק האיחוד נחשף כי יובל ותום נפרדו לאחר סיום התוכנית, בין היתר בשל התנגדות של דמות שלישית לקשר ביניהם. לאחר שידור הפרק פרץ ויכוח פומבי בין בני הזוג לשעבר ברשתות החברתיות ובראיונות לתקשורת כשכל אחד מהם הציג גרסה שונה לגבי זהותה של אותה דמות ולגבי הנסיבות שהובילו לפרידה.

### פרקים ומדרוג

## תכנים נלווים
### אהבה חדשה: הפודקאסט
**אהבה חדשה: הפודקאסט** הוא הסכת ישראלי בהגשת משתתפת העונה השנייה דנה בן ארי ובהפקת רשת פודקאסטים. בצמוד לשידור של פרק בתוכנית, משוחרר ראיון אודיו עם אחד ממשתתפי העונה. ההסכת ליווה את התוכנית במהלך העונה השלישית.

### הבוחשת
**הבוחשת** היא סדרת רשת בהגשת רומי גיאור המלווה את התוכנית במהלך העונה הרביעית והחמישית, ובמסגרתה מתארחים בכל שבוע משתתפי התוכנית לשיחה על התרחשויות השבוע בתוכנית.

## ביקורת
### עונה 1
קארין ארד מאתר "וואלה", שיבחה את התוכנית: , והגדירה אותה כ.

סמדר שילוני מאתר "ynet" כתבה על הפורמט ש, אך ביקרה את הרכב המומחים בתוכנית: .

אריאנה מלמד מעיתון "הארץ" נתנה לתוכנית ביקורות שליליות: .

### עונה 2
ליאור תושיה מאתר "מעריב" נתנה לתוכנית ביקורת שלילית: , אך גם ציינה: .

ליאת אלקיים מעיתון "הארץ" כתבה על התוכנית שהיא .

סמדר שילוני מאתר "ynet" ציינה לטובה את השיפור בליהוק של העונה ביחס לעונה הקודמת: .

### עונה 3
סמדר שילוני מאתר "ynet" לא התחברה למוטיב החוזר של הליהוקים בכל עונה וטענה שהתוכנית . בנוסף היא הגדירה את המנחה מאיה ורטהיימר בתור  וציינה ש.

אופיר סגרסקי מאתר "וואלה!" דווקא התחברה וטענה שזה אסקפיזם מעולה: ״המדינה עולה בלהבות בכל מובן, המנהיגים נטשו את עמם ורק העונה החדשה של "אהבה חדשה" שעלתה אמש ברשת 13 מציעה לספק לנו את המזור שהנפש מבקשת. בועה מתוקה של שידוכין, תככים ומריבות; תוכנית סוערת מספיק כדי להסיח את הדעת אך נקייה מהסחל'ה המכווץ של "הישרדות" ו"האח הגדול"; פנינה של אסקפיזם טהור. למרות חסרונותיה, העונה הקרובה של "אהבה חדשה" מסתמנת כמנת אסקפיזם לא רעה בכלל. בהסתמך על פרשיית המתכון לפסטה והפרומו לפרק הבא, דרמות עזות עומדות לפתחנו, כולל בהלה גדולה סביב אביר המסתורין מדירה 4, שהוא, אלליי, גבר. אני נשארת לצפות.״

שרון גולן מאירי מאתר "tvbee" בחרה גם לשבח את ורטהיימר, עליה כתבה שהיא  ו. בנוסף היא ביקרה את הליהוק של העונה: .

### עונה 4
בן בירון בראודה מאתר "וואלה!" העביר ביקורת חיובית וטען שהתוכנית הזאת היא מה שאנחנו צריכים בתקופה כזו: ״ כנראה השאלה "איך ה-7 באוקטובר השפיע על-" תישאל על כל תוכנית בטלוויזיה שלנו לפחות בשנים הקרובות - ובצדק. כשזה מגיע למשתתפי "אהבה חדשה", אפשר לומר שהם קבוצת מיקוד טובה למדי, כי מדובר פחות או יותר על אותם אנשים בווריאציות שונות: כולם אובססיביים למראה שלהם, כולם מתחזקים פרופילים חזקים ברשתות החברתיות, וכולם שואפים להתפרסם. אם להסתמך עליהם, נראה שהשבת השחורה גרמה להם לחוש בעיקר בדידות. הם כבר לא מדברים על חתונה נוצצת או פרטנרית שיוכלו להזדקן איתה כל החיים, אלא נדמה שעמוק בלב הם חושבים על שאלה שעלתה לרבים מאיתנו לאחרונה: "כשניפול בשבי - האם מישהו יחכה לנו בבית כשנחזור?", אחרי שהנמכנו ציפיות, שווה להודות ש"אהבה חדשה" היא כנראה לא התוכנית הכי טובה שאתם יכולים לראות עכשיו בטלוויזיה, אבל היא גם לא הגרועה שבהן. אם אתם רוצים תוכנית לנהל איתה יזיזות - כזאת לא מחייבת, אבל לגמרי מהנה - נדמה שיש לכם פתרון לחורף הקרוב.״

אפרת קרסנר מאתר "אייס" יותר התחברה ליכולות ההנחיה של מאיה ורטהיימר: ״מאיה ורטהיימר, המנחה של "אהבה חדשה", האישה והאגדה שגורמת לחווית הצפייה במסך שלנו להיות קצת יותר כיפית וקצת פחות משעממת. אם הייתי צריכה לחשוב על אישה שהיא ההגדרה ל"קלילות" הייתי בוחרת במאיה ורטהיימר. לא בגלל שהיא אדם "קליל" כי כמו שאנחנו כבר מכירים את השחקנית ואושיית הרשת - יש בה המון צדדים רציניים ועמוקים. אלא בעיקר בגלל שהיא באה בווייב טוב ועושה את התוכנית חוויתית ומהנה. הבחירה במאיה ורטהיימר להמשיך להנחות את תוכנית הריאליטי גם בעונה הזאת היא בחירה מצוינת שממש מאירה לנו את המסך, וגם מראה בניגוד ל"אח הגדול", "הישרדות" או המירוץ למיליון", שנשים יכולות להוביל תוכניות ריאליטי מצליחות ללא שותפות עם גבר. בקיצור, חובה צפייה.״

ניר וולף מ״ישראל היום״ כתב: ״מה שעשתה ליר בפרק האחרון של ״אהבה חדשה״ ייכנס לדברי הימים של הריאליטי. כל סדרת טלוויזיה תקום ותיפול על הנבל שלה • מי היה מאמין שדמות הנבל הגדולה של התקופה תהיה דווקא ליר עוז • לא בטוח ש"אהבה חדשה" עשתה לה שירות חיובי, אך אין ספק שליר עשתה את העונה. מי היה מאמין שדמות הנבל הגדולה של התקופה לא תהיה סינוואר, גם לא נתניהו או היועמ"שית ואנשי הדיפ־סטייט, אלא דווקא ליר עוז - הדוגמנית הביצ'ית שגנבה את הפוקוס בעונה הזו של "אהבה חדשה", ובפרק ששודר אתמול שברה שיא וגנבה גם את הגבר של החברה הכי טובה שלה. מאז דיאן שוורץ לא נראה נבל כזה בריאליטי הישראלי. וליר אפילו ידעה שהיא כזאת.״

### עונה 5
סמדר שילוני מאתר "ynet" טענה שהפורמט בעונה זאת .

דור סגל אלבוקרק מאתר "מעריב אונליין" נתן לעונה ביקורת חיובית וציין שהיא בעלת .

נועה ברזלי מאתר "מעריב אונליין" הגדירה את העונה בתור .

## פרסים ומועמדויות

## קישורים חיצוניים
* 

* 
* 
* 
* 
* 
* 
* 
* 15px הפודקאסט אהבה חדשה: הפודקאסט, בשירות הזרמת ההסכתים "Apple Podcasts"

## הערות שוליים

קטגוריה:תוכניות מציאות ישראליות
קטגוריה:תוכניות מציאות ישראליות: שידוכים והיכרויות
קטגוריה:תוכניות טלוויזיה ישראליות שעלו לשידור בשנת 2020
קטגוריה:רשת: תוכניות וסדרות